น้ำมัน,ทองคำปิดพุ่งแรง/ดาวโจนส์ลบ
หุ้นดาวโจนส์ปิดลบ 29.79 จุด ด้านราคาน้ำมันพุ่ง 1.51 ดอลลาร์ ขณะที่ทองคำบวกแรง 33.70 ดอลลาร์
17 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,897.64 จุด ลดลง 29.79 จุด หรือ -0.08%, ดัชนี เอสแอนด์พี 500 ปิดที่ 4,668.67 จุด ลดลง 41.18 จุด หรือ -0.87% และดัชนี แนสแดค ปิดที่ 15,180.43 จุด ร่วงลง 385.15 จุด หรือ -2.47%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 1.51 ดอลลาร์ ปิดที่ 72.38 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 1.14 ดอลลาร์ ปิดที่ 75.02 ดอลลาร์ต่อบาร์เรลสัญญาน้ำมันดิบเวสต์เท็กซัสตลาดนิวยอร์กปิดพุ่งขึ้นแตะระดับสูงสุดในรอบ 3 สัปดาห์ ได้แรงหนุนจากสต็อกน้ำมันดิบของสหรัฐที่ลดลงมากกว่าคาด ซึ่งบ่งชี้ว่าความต้องการใช้น้ำมันยังคงแข็งแกร่ง นอกจากนี้ การอ่อนค่าของสกุลเงินดอลลาร์ยังเพิ่มความน่าดึงดูดให้กับสัญญาน้ำมันราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 33.70 ดอลลาร์ ปิดที่ 1,798.20 ดอลลาร์ต่อออนซ์ ได้ปัจจัยบวกจากการอ่อนค่าของดอลลาร์ และจากการที่นักลงทุนเข้าซื้อทองคำในฐานะสินทรัพย์ที่ปลอดภัย ท่ามกลางความวิตกกังวลเกี่ยวกับผลกระทบของไวรัสโควิด-19 สายพันธุ์โอไมครอน